รฟม.เผยผู้โดยสารรถไฟฟ้า 2 สายขยับใกล้สภาพเดิม
นายวิทยา พันธุ์มงคล รองผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า หลังจากมีการประกาศมาตรการคลายล็อกดาวน์ออกมาเป็นระยะๆ ทำให้มีประชาชนเริ่มเดินทางออกจากบ้านมาทำกิจกรรมต่างๆ มากขึ้น ในส่วนของการให้บริการรถไฟฟ้าสายสีน้ำเงินและรถไฟฟ้าสายสีม่วง ขณะนี้ปริมาณผู้โดยสารเพิ่มขึ้นตามลำดับ โดยรถไฟฟ้าสายสีน้ำเงิน ขณะนี้มีปริมาณผู้โดยสารเฉลี่ย 300000 เที่ยวคน/วัน เปรียบเทียบกับช่วงเหตุการณ์ปกติก่อนมีการแพร่ระบาดโรคโควิด-19 ปริมาณผู้โดยสารเฉลี่ย 450000-500000 เที่ยวคน/ วัน รถไฟฟ้าสายสีม่วง ปริมาณผู้โดยสารเฉลี่ย 40000 เที่ยวคน/วัน จากเดิมเฉลี่ย 70000-80000 เที่ยวคน/วัน ทาง รฟม.ได้ร่วมกับบริษัท ทางด่วนและรถไฟฟ้ากรุงเทพ จำกัด (BEM) จัดมาตรการต่างๆ ดูแลความปลอดภัยให้กับผู้โดยสารอย่างต่อเนื่อง ตามมาตรฐานกระทรวงสาธารณสุขกำหนด ขอให้ผู้โดยสารใช้บริการอย่างมั่นใจทางด้านสำนักสื่อสารองค์กร รฟม.แจ้งถึงความก้าวหน้างานก่อสร้างโครงการรถไฟฟ้าในความรับผิดชอบของ รฟม. ประจำเดือน กรกฎาคม 2563 ดังนี้ 1.โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี (สุวินทวงศ์) ความก้าวหน้างานโยธา 66.06% 2.โครงการรถไฟฟ้าสายสีเหลือง ช่วงลาดพร้าว-สำโรง ความก้าวหน้างานโยธา 62.44% ความก้าวหน้างานระบบรถไฟฟ้า 56.26% ความก้าวหน้าโดยรวม 59.75% 3.โครงการรถไฟฟ้าสายสีชมพู ช่วงแคราย- มีนบุรี ความก้าวหน้างานโยธา 61.83% ความก้าวหน้างานระบบรถไฟฟ้า 55.26% ความก้าวหน้าโดยรวม 58.97%.
หลังจากมีการประกาศมาตรการคลายล็อกดาวน์ออกมาเป็นระยะๆ ทำให้มีประชาชนเริ่มเดินทางออกจากบ้านมาทำกิจกรรมต่างๆ มากขึ้น 
รถไฟฟ้า,รถไฟฟ้าสายสีน้ำเงิน,รถไฟฟ้าสายสีม่วง,โครงการรถไฟฟ้า,รถไฟฟ้าสายสีส้ม,รถไฟฟ้าสายสีเหลือง,ข่าววันนี้